Mukava tavata teitä pitkän tauon jälkeen!
Siitä on kauan, kun viimeksi olin täällä niin, -
että täällä oli yleisöä.
No, se on sitä suurempi ilo. Eikö niin?
Mitä kauemmin olemme olleet erossa ja ilottomia, -
niin ilo on vain suurempaa tavatessamme näin.
Jumala siunatkoon teitä ilon siunauksella -
ja rakkauden, rauhan ja onnen siunauksella.
Jumala siunatkoon Suomea ja koko maailmaa terveydellä. Eikö niin?
Siunatkoon Jumala monia anovia -
ja tänä päivinä tuskissaan huutavia ihmisiä.
Siunatkoon Jumala terveydellä -
ja antakoon voimia pahimpien päivien yli, -
että jaksavat eivätkä ala toivottomiksi.
Toivo elää. Ei se ole kuollut. Se elää kaikissa olosuhteissa.
Kerran me myös saavutamme päämäärämme -
sen toivon mukaan, mikä meillä on Kristuksessa Jeesuksessa.
Niin, tuossa äsken tuli sellainen ajatus.
Job oli suurissa kärsimyksissä ja koettelemuksissa.
Sitten Jumala ilmestyi Jobille.
Jobilla oli ollut hirveän paljon selityksiä sitä ennen.
Job sanoi pistävänsä käden suulleen ja antavansa Jumalan puhua.
Eikö se ole hyvä ajatus?
Pannaan käsi suulle, jotta Jumala saisi puhua.
Avataan sydämet, koska Jumala voi puhua meille vain niin, -
että Jumala puhuu sydämellemme Henkensä kautta.
Näin Hänen Sanansa alkaa elää meidän sydämissämme.
Se on valtava ja tärkein asia, mitä meillä voi olla.
Me saamme Kristuksen ja Jumalan Sanan sydämeen, -
ja se alkaa elää meidän elämässämme.
Joskus - ja aika useinkin - tuntuu, ettei se elä, -
mutta kun jaksaa kuunnella ja odottaa, niin kyllä se alkaa elää.
Jos tuntuu, ettei elä, niin jää vaan odottamaan, -
niin se alkaa elää. Rukoillaankin ja tuntuu, ettei tapahdu mitään.
Kun on rukoiltu ja odotetaan, niin kyllä alkaa tapahtua.
Se ei tapahdu ehkä ihan siten kuin toivoimme -
eikä sitä kanavaa, kuin ajattelimme.
Kuitenkin Jumalan Sana elää, ja se tapahtuu, -
mitä pyydämme ja odotamme Jumalalta Hänen Sanansa mukaisesti.
Niin, rukoilemme näin: Jumala rakas anna, Jeesus, Sanasi elää -
tänä aamuna meidän sydämissämme. Me olemme neuvottomia -
Sinun Sanaasi ymmärtämään omalla viisaudellamme, -
mutta Herra, anna sanojesi elää sydämissämme sellaisella tavalla, -
kuin Sinä itse kunkin meidän kohdallamme haluat ja tahdot.
Taivaan Isä, rukoilemme Poikasi Jeesuksen Kristuksen nimessä, -
että Pyhä Henki saa tulla ja auttaa meitä avuttomia, Herra.
Panemme käden suullemme. Jeesuksen nimessä. Kiitos, että autat.
Jeesuksen nimessä. Aamen.
Raamatussa kerrotaan, kuinka Jeesus...
Kun Johannes kastoi Jordan-virralla, -
niin sinne ilmestyi eräänä päivänä Jeesus.
Hän halusi Johannes Kastajan kastavan Hänet.
Johannes esteli, ettei se käy.
Hän on syntinen ihminen ja alkaisi kastaa synnitöntä Jeesusta.
Jeesus sanoi, että vanhurskauden tulee täyttyä tällä tavalla.
Pitää olla kuuliainen tälle vanhurskauden käskylle.
Johannes suostui sitten kastamaan Jeesuksen.
Matteuksen 3. luvussa sanotaan Johanneksen suostuttua siihen: -
"Kun Jeesus oli kastettu, hän nousi heti vedestä.
Samassa taivaat aukenivat, ja Jeesus näki Jumalan Hengen laskeutuvan -
hänen päälleen kuin kyyhkynen. Ja taivaista kuului ääni, joka sanoi:
'Tämä on minun rakas Poikani, johon minä olen mieltynyt.'"
Sitten kerrotaan Matteuksen evankeliumin seuraavassa luvussa: -
"Sitten Henki vei Jeesuksen ylös autiomaahan -
Paholaisen kiusattavaksi."
Sitten kerrotaan niistä tapahtumista, -
mitä tapahtui, kun paholainen kiusasi Jeesusta.
Johannes oli juuri kastanut Jeesuksen.
Kun Jeesus nousi ylös kastevedestä, -
niin Hänen päälleen laskeutui Pyhä Henki niin kuin kyyhkynen.
Sitten tilanne kehittyi niin, -
että Jeesus joutui kiusattavaksi.
Jumala oli puhunut voimallisesti, ihmiset olivat nähneet.
Suuria oli tapahtunut, mutta sitten seuraavaksi -
Jeesus siis joutui kiusattavaksi.
No, kun Hän joutui kiusattavaksi, -
tapahtui seuraavaa: "Sitten Henki vei Jeesuksen ylös autiomaahan -
Paholaisen kiusattavaksi. Kun Jeesus oli paastonnut -
neljäkymmentä päivää ja neljäkymmentä yötä, -
hänen tuli lopulta nälkä. Silloin kiusaaja tuli hänen luokseen -
ja sanoi: 'Jos olet Jumalan Poika, niin käske näiden kivien -
muuttua leiviksi.' Mutta Jeesus vastasi: -
'On kirjoitettu: Ei ihminen elä ainoastaan leivästä, -
vaan jokaisesta sanasta, joka lähtee Jumalan suusta.'"
No, kun paholainen tuli ja suostutteli Jeesusta -
sammuttamaan nälkäänsä, niin Jeesus sanoi, -
ettei tästä ainoastaan ole nyt kysymys.
Näin Hän antoi ymmärtää. Ei elämässä ole kyse vain siitä, -
että ruumiillinen nälkä tulisi tyydytetyksi, -
vaan ihmisen sisimmässä on Jumalan Sanan nälkä, -
joka tarvitsee tulla tyydytetyksi.
Ihmisen elämä ei ole vain sitä, mitä tässä ruumiissa tapahtuu, -
vaan sitä, mitä tämän ruumiin ja kotelon sisällä tapahtuu.
Siellä on elämä. Elämä on sydämessä, ihmisen sisimmässä.
Ihminen elää tässä ruumiissa vain tietyn ajan, -
ja on olemassa ylösnousemus.
Ihmisen sisimmässä on iankaikkisuuden kaipuu.
Ihmisen sisin, sydän, henki, sielu elävät jokaisesta sanasta, -
mitä Jumalan suusta lähtee. Siis ihminen jokaisesta sanasta...
Jokaisesta sanasta eli koko Jumalan Sana olisi otettava elämäämme.
Kyllä tämä sanoo: Jumalan suusta lähtevistä kaikista sanoista.
Kun Jumala sanoo 'ja' tai 'kun', niin se on niin tärkeää.
Jumalan Sana, jokainen Jumalan sana on meille elämäksi.
Siksi meidän tulee elää Jumalan Sanassa ja tuntea Jumalan Sana -
ja rukoilla Jumalan Sanan mukaisesti.
Näin se saa avautua, ei vain meidän järjellemme, -
vaan meidän sydämellemme, että me ymmärrämme.
Ajatelkaa! Kyllä ihminen voi järkeillä kaiken näköistä, -
mutta että ihminen ymmärtää. Se on suurempaa.
Emme tahdo ymmärtää, mutta Jumala auttaa -
meitä ymmärtämään omaa Sanaansa.
"Sitten Paholainen vei hänet pyhään kaupunkiin, -
asetti hänet temppelin harjalle ja sanoi: 'Jos olet Jumalan Poika, --
niin heittäydy alas, sillä on kirjoitettu: -
Hän antaa enkeleilleen käskyn sinusta -
ja He kantavat sinua käsillään, ettet loukkaisi jalkaasi kiveen.'
Jeesus sanoi hänelle: 'On myös kirjoitettu: -
Älä kiusaa Herraa, sinun Jumalaasi.'"
On todella kirjoitettu, että ihminen elää jokaisesta sanasta...
Jeesus vetoaa Jumalan Pyhässä Hengessä annettuihin kirjoituksiin.
Jumala on antanut tahtonsa ja Pyhän Hengen toiminnan vakuudeksi -
kirjoitetun Sanan. "On myös kirjoitettu: -
'Älä kiusaa Herraa, sinun Jumalaasi.'"
"Vielä Paholainen vei Jeesuksen hyvin korkealle vuorelle, -
näytti hänelle kaikki maailman valtakunnat ja niiden loiston -
ja sanoi: 'Tämän kaiken minä annan sinulle, jos heittäydyt maahan -
ja kumarrat minua.' Silloin Jeesus sanoi hänelle: -
'Mene pois, Saatana, sillä on kirjoitettu: Herraa, sinun Jumalasi, -
sinun tulee kumartaa ja vain häntä palvella.'
Silloin Paholainen jätti Jeesuksen, ja hänen luokseen tuli enkeleitä, -
jotka palvelivat häntä."
Aika jännää, kun Jeesus oli 40 päivää paastonnut, -
ja paholainen tuli Hänen luokseen, niin olisi luullut...
Minä olen joskus paastonnut pitkiäkin paastoja.
Sellaisen jälkeen olen ajatellut, -
että nyt varmaan tulee enkeleitä kohta.
Odotan kohta suuria siunauksia, kun olen paastonnut.
Kun Jeesus oli paastonnut 40 päivää, niin paholainen tuli.
Meidän täytyy siis ymmärtää, mitä on kirjoitettu.
Että kaikissa olosuhteissa pysymme ja ymmärrämme, -
mitä Jumalan Sanaan on kirjoitettu.
Jeesus toimi sen mukaan, kun paholainen yritti huijata Häntä.
Huijata se yritti. Eihän se ole totta, vaikka sanoi, -
että saat kaikki valtakunnat ja niiden loiston.
Paholainen lupasi ne yhdellä ehdolla.
Se ehto on, että kumarrat minua. Sehän tarkoittaa sitä, -
että vaikka Jeesus olisi saanut paholaiselta -
koko maailman kunnian ja loiston, niin Hän saisi sen -
vain kumartamalla paholaista. Se tarkoittaisi sitä, -
että Jeesus tunnustaisi, että paholainen on Jeesuksen yläpuolella -
ja Jeesus tottelee paholaista kaikessa tekemisessään.
Ei siis se, mitä paholainen antaa, ole todellista, vaan huijausta.
Se on tullut varastamaan, tappamaan ja tuhoamaan -
ja yritti huijata Jeesusta antamalla kaiken loiston Hänelle, -
mutta paholaisen alaisuudessa. Ei se olisi Jeesuksen omaisuutta, -
kun Jeesus olisi itse paholaisen omaisuutta.
Huijaushan tässä siis on kyseessä.
Silloin paholainen jätti Jeesuksen ja arveli, ettei tämä onnistu.
Hyvä oli, kun paholainen huomasi, ettei onnistu.
Jeesushan tuntee ja tietää Jumalan Sanan. Hän on Jumalan Sana itse.
Sama se on meilläkin. Jos tunnemme Jumalan Sanan, -
niin ei paholainen pysty meitä huijaamaan. Eikö niin?
Jumalan Sana on ohjenuora meille ja meidän sydämellemme.
No, mikä tämä kirjoitettu Sana on?
Mooses sai laintaulut.
Ensin hän sai taulut, joihin oli kirjoitettu Jumalan laki.
Ne särkyivät, kun Mooses tuli vuorelta alas, -
ja kansa oli langennut. Se ei ollut jaksanut odottaa.
Mooses heitti taulut, ne menivät rikki, ja hän teki uudet taulut.
Jumalan laki oli siis kirjoitettu näihin laintauluihin.
Ymmärrän historiasta kuitenkin, -
että ajan myötä ne laintaulut ja ne kirjoitukset, -
jotka olivat liiton arkissa, -
kaikki ne lopulta joutuivat kadoksiin.
Kun kansa joutui pakkosiirtolaisuuteen, -
niin Jeremiako kätki ne jonnekin, -
ja historian saatossa ne unohtuivat.
Kukaan ei sitten tiennyt, missä ne olivat.
Tänäkään päivänä niitä ei ole esillä missään.
Jos ne olisivat jossain, niin kai ne pantaisiin näytille.
Ne siellä olleet lain kirjoitukset ovat kadoksissa.
Se Ron Wyattin kertomus on mielenkiintoinen, -
missä hän niitä metsästeli, mutta se jääköön omaan arvoonsa.
Niin, nämä kirjoitukset, nämä laintaulut -
ovat siis kadonneet.
Ei tähän voi luottaa, että kirjoitus säilyisi tällä tavalla.
Jeremia sanoo täällä profeetallisesti, -
kun Jumala hänen kauttaan puhuu.
Jumala sanoo: "Mutta se liitto, jonka minä teen -
Israelin huoneen kanssa tulevina päivinä, sanoo Herra, on tällainen:
Minä panen opetukseni heidän sisimpäänsä -
ja kirjoitan sen heidän sydämeensä. Niin minä olen heidän Jumalansa, -
ja he ovat minun kansani."
Sitten Heprealaiskirje: "Tämä on se liitto, -
jonka minä teen Israelin heimon kanssa niiden päivien jälkeen, -
sanoo Herra: Minä panen lakini heidän mieleensä, -
ja kirjoitan ne heidän sydämeensä,
(Anteeksi, minulla on pientä allergista yskää.)
Niin minä ole heidän Jumalansa, ja he ovat minun kansani.
Silloin ei kukaan enää opeta lähimmäistään -
eikä veli veljeään sanoen: 'Tunne...
(Voisiko joku tuoda minulle vesikipon, -
niin saan kuivaa kurkkuani voidella vesipisaralla.)
"Silloin ei kukaan enää opeta lähimmäistään -
eikä veli veljeään sanoen: 'Tunne Herra', -
sillä he kaikki tuntevat minut, pienimmästä suurimpaan.
Ja minä annan anteeksi heidän vääryytensä -
enkä enää muista heidän syntejään."
Jumala huomasi, etteivät ihmiset osaa säilyttää näitä kirjoituksia.
Ne sotivat ja tappelevat, ja sodassa viimeistään rikkovat ne taulut.
Tai jos ne on jollain muulla tavalla kirjoitettu, -
niin ne sitten jäävät sinne jonnekin.
(Kiitos, kiitos.)
Niin Jumala ajatteli, ettei tämä näin toimi.
Jumala oli ajatellut, että kyllä ne pitää kirjoittaa jonnekin.
Sitten Hän sanoi, ettei kirjoitakaan niitä enää kivitauluihin, -
vaan Hän kirjoittaa lakinsa ihmisten sydämiin.
Roomalaiskirjeessä sanotaan, että usko Herraan Jeesukseen, -
niin sinä pelastut. Edelleen siinä sanotaan, -
että sydämen uskolla tullaan vanhurskaaksi -
ja suun tunnustuksella pelastutaan. Mitä se tahtoo sanoa?
Ihminen uskoo sydämessään ja sitten tunnustaa suullaan, että uskoo.
No, eihän huulten höpinälläkään pelastuta. Vai mitä luulette?
Jos oikein höpöttäisi uskon asioita joka paikassa, mihin pääsee?
Ei huulten höpinällä pelastu, vaan sydämen uskolla ja sillä, -
mitä meidän sydämessämme on.
Sydämen tunnustus siis on, että tunnustautuu elämässään kristityksi.
Että tunnustautuu sille opinmuodolle tai elämäntavalle, -
mihin Raamattu meitä opettaa.
Suun tunnustus on enemmän kuin huulten höpinä.
Se on tunnustautumista siihen, mitä huulet höpisevät. Eikö niin?
Sanomme huulillamme jotain ja tunnustamme myös sen elämällämme -
ja sillä pelastumme. Halleluja.
Suun tunnustuksella pelastutaan.
Kun Jumala ei voinut käyttää kivitauluja, kuten sanottu, -
niin Hän tarvitsi ihmisten sydämet.
Näin Hän sai sijoittaa, kätkeä todistuksensa paikkaan, -
missä se pysyy, missä ei saatana pysty sitä ottamaan valehtelemalla -
eikä huijaamaan sitä pois. Jumala kirjoittaa Sanansa, -
Hän kirjoittaa todistuksensa ja opetuksensa ihmissydämeen.
Se toimii sitä kautta meidän elämässämme.
No, miten se toimii tai miten Jumala kirjoittaa sisimpäämme?
Hyvänen aika! Onko Jumalalla kirjoituspöytä, -
missä se ihmissydämiin kirjoittelee?
Niinkin voi sanoa, että on, mutta miten?
Apostoli sanoo 2. Kor. 3. luvussa -
vedotessaan uskovaisiin: "Tarvitsemmeko mekin teitä varten -
tai teiltä suosituskirjeitä niin kuin jotkut muut?
Te itse olette meidän kirjeemme, -
joka on kirjoitettu meidän sydämiimme..."
Sitten tulee jämerää tekstiä!
"ja jonka kaikki ihmiset tuntevat ja lukevat. Onhan selvää..."
Onko selvää? Raamatun mukaan on! "että te olette Kristuksen kirje, -
meidän palvelutyöllämme kirjoitettu, -
ei musteella vaan elävän Jumalan Hengellä, -
ei kivitauluihin vaan sydämen lihatauluihin."
Siis millä Jumalan kirjoitus on kirjoitettu?
Sanotaan...
...Kristuksen kirje, meidän palvelutyöllämme kirjoitettu.
Jumalalla on siis kynä, -
ja Jumalan kynä on se palvelustehtävä, -
mistä Hannu tuossa mainitsi, että meidän pitää löytää paikkamme -
muurin aukossa ja tehdä sitä palvelusta/tehtävää, -
johon Jumala on kunkin meistä kutsunut.
Jumalalla on siis kynä, ja se on sinun palvelustehtäväsi.
Sinun palvelustehtäväsi kirjoittaa Jumalan iankaikkista lakia -
tähän maailmaan, tähän aikakauteen, omaan perheyhteisöösi, -
seurakuntayhteisöösi, kaupunkiisi, työyhteisöösi.
Sinun palvelustyösi kirjoittelee sinne Jumalan kirjoituksia.
Ymmärrättekö, mitä yritän sanoa?
Vähän vaikeasti saatan nyt yrittää selittää.
Sitten sanotaan "ei musteella, vaan elävän Jumalan Hengellä".
Jumala otti kynän eli tässä apostolin palvelustehtävän käteensä -
ja voiteli sen musteella. Ai, millä musteella?
Ei musteella vaan elävän Jumalan Hengellä.
Jumalalla on siis palvelustehtäväsi kädessään kuin kynä.
Sinun palvelustehtäväsi kautta Jumala kirjoittaa -
ei musteella vaan elävän Jumalan Hengellä.
Siis Jumalan Henki toimii sinun palvelustehtäväsi kautta.
Kyllä Jumalan Henki voi toimia millä tavalla tahansa, -
mutta Jumala haluaa, että Hänen Henkensä saa -
toimia sinun palvelustehtäväsi kautta. Niin.
Ei sinun, vaan sinun palvelustehtäväsi kautta.
No, silloin se toimii kyllä sinunkin kauttasi, -
mutta kunnia ei tule meille, vaan se menee Jumalalle, -
koska palvelustehtävä on Jumalan antama.
Ja Jumalan palvelustehtävän kautta Jumala kirjoittelee.
Sitten täällä sanotaan: -
"ei kivitauluihin vaan sydämen lihatauluihin".
Jumala siis sanoo niin, -
ja meidän sisimmässämme, sydämessämme elää Jumalan Sana.
Sieltä se löytyy, kun tarvitaan. Ainakin sitten löytyy, -
kun Jumalan Sanaa tutkimme, luemme ja muistamme.
Tahtoo olla usein niin, että mielemme, henkemme ja älymme -
tahtoo unohtaa, mitä Jumala on puhunut.
Kun se on Jumalan Hengellä kirjoitettu, -
kun Pyhä Henki on kastanut meidät, niin Hän tuo esille sisimmästämme -
Jumalan meille antamaa. Eikö niin?
Jumala on antanut meille yhtä ja toista ja paljonkin.
Galatalaiskirjeessä sanotaan, mitä tapahtuu, -
että Jumala voisi kirjoittaa.
Jumala oli päättänyt haluavansa vielä kirjoittaa.
Mooseksen aika on ohi. Kivitaulut ovat kateissa.
Hän haluaa vielä kirjoittaa. Mistä löytyisivät nämä taulut?
Hän päätti, että on ihmissydämet, lihataulut.
Kun Hän katseli ihmissydämiä, niin mitä Hän näki?
Gal. 5:19 sanoo: -
"Lihan teot ovat ilmeisiä." Jumala luki ihmisten sydämistä.
Saatana oli jo kerennyt töhriä ihmisten sydämet.
Se oli kirjoitellut sinne omia kirjoituksiaan, asenteitaan, -
sanoisinko omia näkemyksiään.
Se oli kirjoitellut valheellisia näkemyksiään.
Oli kirjoitettu hirveän paljon uskonnollisia asioita.
Oli tuhansia uskontoja ja kaikennäköistä.
Sitten siellä oli ennen kaikkea ihmisten helmasyntejä.
Niitä on paljon. Monet tässä luetuista ovat monilla.
Helmasyntejä. Ei niistä pääse. Ne seuraavat ja yrittävät kiusata, -
mutta Jumalan Sanalla on kirjoitettu ihan muuta kuin tämä: -
"Niitä ovat haureus, saastaisuus, irstaus, epäjumalien palveleminen,
noituus..." Hämmästyttävää, että noituus nykyaikana -
välillä jo unohduksissa olleena nostaa taas päänsä esiin.
Nuorisonkin keskuudessa kaiken maailman spiritismit.
Minulla on ollut niistä kokemusta ja sanon: -
Älkää, hyvät ihmiset, leikitelkö niitten kanssa.
Älkää leikitelkö henkivaltojen kanssa.
Ette pärjää, ellei teillä ole Jumalan kirjoitus sydämessä.
Ottakaa se sydämiinne, niin voitte sanoa saatanalle: -
"Väisty, paholainen! Lähde pois, kiusaaja, minusta!"
"...vihamielisyydet, riita, kiivaus, vihat, juonittelut, -
eripuraisuudet, harhaopit, kateus, juomingit, -
mässäily ja muut sellaiset. Sanon teille etukäteen, -
kuten ennenkin olen sanonut, että ne, jotka tällaista tekevät, -
eivät peri Jumalan valtakuntaa."
Nykyään on valitettavaa, että ihmiset eivät ymmärrä sitä, -
että uudestisyntyneeseen ihmiseen tulee uusi mieli.
Meidän pitää ruokkia tätä uutta mieltä, -
joka on Jumalan Sanan mukainen.
On olemassa se vanha ihminen, -
joka on kaikkea saastaisuutta täynnä.
Sitten ei ymmärretä, että on kaikenlaisia vääristymiä, -
seksuaalisia vääristymiä ym. Niitä on tässä vanhassa mielessä, -
ei-uudestisyntyneessä mielessä.
Nyt halutaan osoittaa, että tämä on luonnollista.
No, jos lähdetään niille linjoille, voidaan sanoa, -
että kaikki synti on luonnollista. Ei se ole luonnollista.
Luonnollista on, että synti vie kadotukseen.
On luonnollista, että ihmisen mieli voi uudistua.
On luonnollista, että ihminen voi vapautua -
Jumalan Hengen avulla synnistä.
Ihmistä ei kehoteta Raamatussa elämään synnissä.
Ei tässä puhuta ihmisen yksittäisistä haksahduksista, -
vaan siitä, jos ihminen elää synnissä päivästä toiseen, -
viikosta viikkoon, kuukaudesta kuukauteen.
Hän menee lopulta iankaikkisuuteen elämänsä kanssa, -
ja syntielämä on tuomittu kadotukseen.
Anteeksi nyt vaan. Vaikka kuinka en haluaisi sitä sanoa, -
vaan hymistellä näitä asioita, niin ei tätä voi hymistellä.
Synti ja syntielämä vie kadotukseen, -
mutta on olemassa muuta.
On olemassa armo ja anteeksiantamus.
Jumala haluaa pyyhkiä pois kadotukseen vievän elämäntavan -
ihmisistä ja sydämistä. Millä tavalla?
Jeesuksen veren piti tulla. Jumalan piti ottaa ainetta.
Sellaista puhdistusainetta, jolla voi puhdistaa ihmisen mielen, -
muuttaa ihmisen mielen ja sydämen. Ja Jeesus tuli.
Jumala rakasti maailmaa niin paljon että antoi Jeesuksen kuolla -
ja vuodattaa verensä sitä varten, että Hänen verensä pyyhkisi pois -
synnin yksityisen ihmisen elämästä.
Hän siirtää syrjään sen, mikä vie kadotukseen -
ja muuttaa koko maailman tilanteen vuodattamalla verensä.
Rakkaat ystävät, älkää koskaan luottako evankeliumiin, -
jossa ei puhuta Jeesuksen veren voimasta!
Se evankeliumi on voimatonta. Ei siinä ole todellista voimaa -
todelliseen elämään. Se on kuollutta evankeliumia!
Surkuteltavaa evankeliumia! On ole- massa evankeliumi, jossa on elämä -
jossa on voima, voitelu, joka kirjoitetaan Pyhällä Hengellä.
Pyhä Henki kirjoittaa ihmisten... Vähän taiteellista tekstiä, -
mutta mitäs Paavali ottaa VT:sta tällaisen vertauskuvan -
ja tuo sen UT:iin. Tämä on Paavalin ilmestys, ei niinkään paljon minun.
Paavalin ilmestys pelastuksesta, -
että Jumalan Henki kirjoittaa ihmisten sydämiin.
Paavali sai valtaisan ilmestyksen VT:sta.
Vanha testamentti elää Paavalin sanomissa ja kirjoituksissa.
Niinpä tämäkin asia elää tänä päivänä meille -
näissä UT:n kirjoituksissa.
Jumala haluaa nyt ottaa kynän käteen.
Mistä saisi? Mistä löytäisi?
Hannu jo toi alussa ihan selvästi esiin, -
että tule muurin aukkoon. Tee sitä, mitä Jumala...
Älä tee mitään liian vaikeaa. Ei Jumala vaadi meitä tekemään -
jotain mahdotonta tai raskasta.
Jos me nöyrästi tunnustaudumme Jumalan palvelukseen, -
niin eihän se enää olekaan raskasta.
Yksi vanha veli aikoinaan uskoon tultuaan sanoi, -
että kun hän aikanaan hengellistä työtä tehdessään -
juoksi kaikki Helsingin talot ja kadut, -
niin eivät hänen jalkansa painaneet.
Täälläkin Siionissa aikanaan menimme kaduillekin -
ja todistimme paljon, kiersimme talot -
ja voi hyvänen aika, panimme autojen tuulilasitkin täyteen lehtisiä.
Ihmiset varmaan olivat vihoissaan meille hirveästä roskaamisesta.
Ne heittivät lentolehtiset...
Ihme kyllä, vaikka kannoimme kymmeniätuhansia lentolehtisiä, -
tai ainakin tuhansia ja yli 10 000 yhtenäkin telttakokousaikana, -
niin eivät meidän jalkamme painaneet. Nuorena ihan kevyet olivat.
Vanhempana on vähän painavampi, mutta kyllä kulkee vielä. Eikö?
Kyllä Jumalan Henki haluaa edelleen tehdä palvelustyötä.
Voisimme pitää uuden raamattutunnin palvelustöistä, tehtävistä, -
armolahjoista jne. jne. Varmaan jossain vaiheessa -
Jumala antaa siihen armon, että voidaan pitääkin.
Nyt kuitenkin ensimmäisenä -
painamme sydämiimme Jumalan Hengen...
Kuunnellaan Jumalan Hengen kuiskauksia sydämissämme.
Pannaan käsi suullemme: "Herra, puhu sinä. -
En ymmärrä näitä asioita kovin tarkkaan." En minä ainakaan.
Jos sinä ymmärrät, niin hyvä, -
mutta Jumalan edessä pannaan käsi suulle ja annetaan Jumalan puhua.
Antaa Jumala puhua ja tehdään sitä, mitä on.
Jos jotain vihjeitä halutaan, niin vaikka oman rappukäytäväsi -
postiluukkuihin jakele toisinaan viestejä, -
jotta ihmiset muistavat, että olihan se Jumalakin olemassa.
En tiedä, onko niitä lentolehtisiä nykyään minkälaisia, -
mutta kyllä niitä ainakin pystytään hankkimaan ja toimittamaan.
Tiedän, että monet teistä sitä tekevät ja monet todistelevat.
No, ei se nyt ihan itsestään selvä homma ole, -
mutta on se ihan mukavaa joskus vierustoveriakin häiritä.
"Anteeksi, että häiritsen, mutta tässä olisi pieni luettava teksti."
Tai sitten voisi suorastaan puhua.
Näissä tilanteissa löytyy ihmisiä, jotka odottavat, -
että joku tulisi ja vihjaisisi tästä asiasta, -
kun on Jumalan puhuttelussa ollut, eikä tiedä, mitä tekisi.
Tulisi nyt edes joku ja vihjaisisi tästä asiasta. Eikö niin?
Jos sinä voit ottaa tällaista palvelustehtävää.
Vaikka se joskus menee harhaankin, niin älä murehdi.
Jos joku ei ymmärrä, ei se sinun asiasi ole.
Jos sinä hyvää tarkoitat, eikä toinen ymmärrä, -
niin ei se sinun murheesi ole, vaan sen, joka ei halua ymmärtää. Eikö?
Jumala auttaa sinua olemaan sielujen voittaja.
No, kyllä se on niin, että kotona ja työyhteisössä kun ollaan, -
niin pitää olla aika taitava, että on sielujen voittaja.
Ei siellä voi joka tilanteessa tyrkyttää uskon asiaa, -
mutta kun tulee sopiva tilaisuus, niin voi aina muistuttaa: -
muista, että onhan se Jumalakin olemassa.
Vaikka ne eivät myönnä sitä hyväksyvänsä, -
niin kyllä se siellä sydämessä aina puhuttelee.
Kun sinä palvelustyöllä siitä mainitset, -
niin Jumalan Pyhä Henki kirjoittaa jotakin.
Se sinun palvelustyölläsi kirjoittaa jotakin lähimmäisesi sydämeen.
Lopuksi haluan käyttää vähän aikaa pieneen erikoisrukoukseen.
Sitä varten hiukan kerron vielä rukousaiheesta.
Olen tästä aiemminkin kertonut, mutta haluan vielä muistuttaa, -
ennen kuin rukoilemme kukin oman palvelustyömme, -
palvelustehtävämme puolesta.
Tämä ei ole ainoa kokoukseni tänä päivänä.
Tänä iltana puhun internetissä -
videoyhteyden kautta kongolaisille seurakunnille Kongon Kinsasaan.
Sitä varten toivon teidän rukoilevan tämän asian puolesta, -
että voisin puhua asioita, joita Jumala haluaa sinne puhuttavan.
Siellähän on ollut hyvin vaikeita aikoja, -
enkä pääse puhumaan niihin maakuntiin, -
joissa ne suuret ja pahat tapahtumat ovat tapahtuneet.
Siellä Kinsasassa on seurakuntia, pastoreita, -
joille voin puhua tänä iltana klo 17 jälkeen, -
jos saamme yhteydet toimimaan.
Haluan, että rukoilemme näiden puolesta.
Minulla voi olla kongolaisia kuulijoita nettiyhteyksien takana.
Jos joku kongolainen ystävä on, -
niin muista rukouksissa ja kerro kavereillekin, että muistavat -
Kongon tilannetta ja seurakuntia erityisesti nyt klo 17:n jälkeen.
Jos ja kun Jumala suo, että saan puhua heille -
tämän etäyhteyden kautta, niin muistatteko rukouksessa.
Nyt rukoilemme -
kaikkien teidän palvelustehtävienne puolesta.
Rakas taivaallinen Isä, (painetaan pää), -
Sinä näet tässä meidät, myös ruutujen takana olevat.
Herra, jokaisella meistä on palvelustehtävä.
Herra, pyydämme Pyhän Hengen voitelua itse kunkin palvelustehtävään.
Jeesus, vuodata Pyhää Henkeäsi niin, että kun toimitamme tehtävää, -
niin se on Jumalan käden työtä, Hänen kirjoitustaan, -
jota voivat kaikki lukea. Kiitos, Jeesus.
Kiitos, että vuodatat Pyhän Henkesi niin, että mitä teemmekin -
Sinun palvelutyössäsi, niin kiitos, että se jää elämään.
Se tuottaa elämää. Kiitos, Jeesus, että Sinä tuotat elämää -
meidän palvelustehtävämme kautta. Herra, tapahtukoon Sinun tahtosi.
Herra, löytyköön monia, jotka eivät tunne Sinua, mutta saavat tietää, -
että Jeesuksen veri voi puhdistaa kaikesta synnistä.
Kaikesta pahasta niin, että pelokas ihminen voi tulla tykösi -
ja pelotta ottaa vastaan Sinun siunauksesi ja armosi.
Kiitos, Jeesus. Eihän armossa ole mitään pelättävää.
Se on valtavan suuri ja ihana asia.
Herra, anna ihanan armosi kohdata kaikkia, jotka kaipaavat.
On niitä, jotka eivät ole nähneet eivätkä löytäneet -
sellaista palvelijaa, joka toisi vastauksen siihen, -
mikä sinulla nyt siellä on. Herra Jeesus, anna Pyhän Henkesi puhua.
Pistä sinäkin käsi suulle ja anna Jumalan puhua sydämellesi.
Silloin saat Jumalalta sitä, mitä tarvitset.
Jos olet voimaton, saat Jumalalta voimaa.
Et saa ehkä ihmisten myötätuntoa, mutta Jumalalla on myötätunto, -
joka kohtaa sinua nyt, Jeesuksen nimessä.
Jumalan myötätunto vapauttakoon sinut kaikesta Jeesuksen nimessä.
Kun on kirjoitettu, että Hän, joka meissä on, -
on voimakkaampi kuin se, mikä on tässä maailmassa, -
niin siksi oikein nuhtelemme Jeesuksen nimessä pimeyden valtoja,
paholaista, joka kiusasi Jeesusta ja meitä: -
"Lähde pois Jeesuksen nimessä. Mene pois Jeesuksen nimessä."
Myös sinun sairautesi, -
jonka edessä sinä kipuilet, niin on kirjoitettu, -
että Hänen päälleen oli sälytetty meidän kipumme.
Jeesus, Sinä kannoit sairautemme.
Jeesus, nyt ota kannettavaksi nämä sairaat ihmiset.
Herra, kanna heitä ja anna monen kokea konkreettinen parantuminen.
Herra Jeesus, ota jokainen sairas ja kanna, -
koska Sinä kannoit sairautemme, niin kannoit sairaammekin, Herra.
Ota syleilyysi ja käsivarsillesi ja kanna sairaita uuteen voimaan -
Jeesuksen nimessä, kestokykyyn kaikissa koettelemuksissa.
Isä, Jeesuksen nimessä, jääköön Jumalan Henki siunaamaan sinua -
Sanallaan, kirjoituksillaan ja voimallaan.
Isä, Jeesuksen nimessä. Aamen. Aamen.
Tekstitys: Tuula-Riitta Virrankare